حرم امام رضا(ع) میں واقع نمائش ’’حکایت آفتاب‘‘ ہندوستانی اور روسی زائرین کی میزبان

آج صبح حرم امام رضا(ع) میں واقع نمائش’’حکایت آفتاب‘‘ مختلف  ممالک بشمول آذربائیجان،روس اور ہندوستان وغیرہ کے زائرین کی میزبان تھا۔

خبر کا کوڈ: ۶۲

تاریخ: ۲۷ بهمن ۲۰۲۵ - ۱۴:۱۵

آستان نیوز کی رپورٹ کے مطابق؛ مذہبی و ثقافتی نمائش’’حکایت آفتاب‘‘ حرم امام رضا(ع) کے ادارہ تبلیغات اسلامی کے تحت زیارت کو فروغ دینے کے لئے بنائی گئی ہے جس کا آج صبح ایران کے مختلف شہروں سے آئے 620 زائرین بشمول اصفہان،کرج،تبریز،کاشان اور مشہد مقدس کے طلباء سمیت آذربائیجان، روس اور ہندوستان کے سو زائرین نے وزٹ کیا۔
حرم امام رضا(ع) کے چائلڈ سیکشن میں زیارت کو فروغ دینے والے شعبے کے انچارج جناب محمد رضا رضائی نے بتایا کہ اس نمائش کا روزانہ تقریباً دو سو سے پانچ سو تک زائرین وزٹ کرتے ہیں جن میں سے اکثر کاروان کی صورت میں حاضر ہوتے ہیں۔
انہوں نے اس نمائش کے انعقاد کا مقصد زیارت کے روحانی پہلوؤں کی تبیین اورپیغمبر اکرم(ص) اور اہلبیت(ع) کی طرز زندگی کو بیان کرنا قرار دیتے ہوئے کہا کہ یہ نمائش آٹھ اسلامی قصوں پر مشتمل ہے ، واضح رہے کہ یہ نمائش صبح اور ظہرکے بعد دو شفٹوں میں کھولی جاتی ہے ۔
یہ قصے مندرجہ قصوں پر مشتمل ہیں،مزدور کی مزدوری، امام کا رات کے وقت ایک مومن کی مدد کے لئے تشریف لے جانااور مدینہ سے ایک مومن کی نمازجنازہ میں شرکت۔
جناب رضائی نے بتایا کہ یہ نمائش صحن پیغمبر اعظم(ص) کے جنوب میں واقع ایوان باب الہادی(ع) میں صبح سات سے شام تین بجے تک زائرین کی آمد و رفت کے لئے کھلا رہتا ہے ۔
واضح رہے کہ یہ نمائش سال کے آخر تک جاری رہے گی ،اب تک مختلف شہروں سے آنے والے کاروانوں نے اسے بہت زیادہ سراہا ہے ۔
اہم الفاظ: آستان قدس رضوی، حرم امام رضا(ع)، حکایت آفتاب،پیغمبر اعظم(ص)،مزدور